Vene emakeelega inimeste lõimumise problemaatika on üks enim diskuteeritud valdkondi Eestis. Siin elavad venelased paiknevad eestlastega võrreldes erinevas infoväljas, mistõttu on ka nende sotsiaalne võrgustik, enesemääratlus, väärtushinnangud osaliselt erinevad. AEF kogemused  tööst venekeelsete vabaühendustega näitavad, et nende areng toimub eestikeelsetega võrreldes aeglasemalt. Osalt takerdub see ebapiisava eesti keele oskuse taha, tihti on põhjuseks aga ka konservatiivsed eluvaated (puudub tahe areneda, uute oludega toime tulla). Üldjuhul puudub venekeelsetel ühendustel kontakt sarnaste eesti organisatsioonidega ning nad on küllalt vähe kaasatud võrgustikesse (kuigi leidub erandeid).